**ΠΕΡΙΓΡΑΜΜΑ ΜΑΘΗΜΑΤΟΣ**

1. **ΓΕΝΙΚΑ**

|  |  |
| --- | --- |
| **ΣΧΟΛΗ** | ΕΠΙΣΤΗΜΩΝ ΑΓΩΓΗΣ |
| **ΤΜΗΜΑ** | ΠΑΙΔΑΓΩΓΙΚΟ ΝΗΠΙΑΓΩΓΩΝ |
| **ΕΠΙΠΕΔΟ ΣΠΟΥΔΩΝ**  | 6 |
| **ΚΩΔΙΚΟΣ ΜΑΘΗΜΑΤΟΣ** | ΠΝΕ 434 | ΕΞΑΜΗΝΟ ΣΠΟΥΔΩΝ | Δ΄ |
| **ΤΙΤΛΟΣ ΜΑΘΗΜΑΤΟΣ** | ΝΕΟΕΛΛΗΝΙΚΗ ΛΟΓΟΤΕΧΝΙΑ (ΓΕΝΙΑ ΤΟΥ ’30) |
| **ΑΥΤΟΤΕΛΕΙΣ ΔΙΔΑΚΤΙΚΕΣ ΔΡΑΣΤΗΡΙΟΤΗΤΕΣ** | **ΕΒΔΟΜΑΔΙΑΙΕΣΩΡΕΣ ΔΙΔΑΣΚΑΛΙΑΣ** | **ΠΙΣΤΩΤΙΚΕΣ ΜΟΝΑΔΕΣ** |
| Διαλέξεις | 3 | 4 |
| **ΤΥΠΟΣ ΜΑΘΗΜΑΤΟΣ** | ΓΕΝΙΚΟΥ ΥΠΟΒΑΘΡΟΥ |
| **ΠΡΟΑΠΑΙΤΟΥΜΕΝΑ ΜΑΘΗΜΑΤΑ:** | ΟΧΙ |
| **ΓΛΩΣΣΑ ΔΙΔΑΣΚΑΛΙΑΣ και ΕΞΕΤΑΣΕΩΝ:** | ΕΛΛΗΝΙΚΗ |
| **ΤΟ ΜΑΘΗΜΑ ΠΡΟΣΦΕΡΕΤΑΙ ΣΕ ΦΟΙΤΗΤΕΣ ERASMUS** | ΝΑΙ |
| **ΗΛΕΚΤΡΟΝΙΚΗ ΣΕΛΙΔΑ ΜΑΘΗΜΑΤΟΣ (URL)** |  |

1. **ΜΑΘΗΣΙΑΚΑ ΑΠΟΤΕΛΕΣΜΑΤΑ**

|  |
| --- |
| **Μαθησιακά Αποτελέσματα** |
| Με την ολοκλήρωση του μαθήματος οι φοιτήτριες / φοιτητές:* Θα γνωρίζουν:

α) τους παράγοντες εμφάνισης και τις ιστορικοκοινωνικές συνθήκες διαμόρφωσης της «γενιάς του ’30», του σημαντικού αυτού σταθμού της νεώτερης ελληνικής λογοτεχνίας,β) τους κυριότερους εκπροσώπους της γενιάς αυτής, τόσο στην ποίηση όσο και στην πεζογραφία, καθώς και τα ειδοποιά γνωρίσματα του έργου τους, μέσα από αντιπροσωπευτικά παραδείγματα ανάλυσης.* Θα έχουν μια συγκροτημένη γνώση για τα μεγάλα αισθητικά/καλλιτεχνικά ρεύματα των αρχών του 20ού αι. και τα αιτήματα στα οποία αυτά ανταποκρίνονται, ώστε να αντιληφθούν τη δημιουργική αφομοίωσή τους στη λογοτεχνική παραγωγή της γενιάς του ’30, τη γόνιμη επαφή με τα ρεύματα αυτά.
* Θα έχουν κατανοήσει τη σύζευξη νεωτερικότητας και παράδοσης ως διακριτικό γνώρισμα της γενιάς.
* Θα έχουν εξοικειωθεί με τις τεχνοτροπικές ιδιαιτερότητες και το μοντερνιστικό χαρακτήρα της λογοτεχνίας της γενιάς του ’30.
* Θα έχουν τη δυνατότητα να προσεγγίσουν συστηματικά τέτοια νεωτερικά κείμενα, με βάση τις προτεινόμενες τεχνικές ανάγνωσης και μεθόδους ανάλυσής τους, και να κατανοούν κάθε καλλιτεχνική, ευρύτερα, έκφραση της πρωτοπορίας του 20ού αι..
 |
| **Γενικές Ικανότητες** |
| * Αυτόνομη και ομαδική εργασία
* Σεβασμός στη διαφορετικότητα και στην πολυπολιτισμικότητα
* Σεβασμός στο φυσικό περιβάλλον
* Επίδειξη κοινωνικής και ηθικής υπευθυνότητας και ευαισθησίας σε θέματα φύλου
* Άσκηση κριτικής και αυτοκριτικής
* Προαγωγή της ελεύθερης, δημιουργικής και επαγωγικής σκέψης
* Ανάπτυξη προσωπικότητας, γλωσσική-συναισθηματική-ψυχική-αισθητική-διανοητική καλλιέργεια
* Ενεργοποίηση δημιουργικής σκέψης και φαντασίας
 |

1. **ΠΕΡΙΕΧΟΜΕΝΟ ΜΑΘΗΜΑΤΟΣ**

|  |
| --- |
| * Διευκρίνιση του όρου «γενιά του ’30». Οι παράγοντες εμφάνισης και τα ιστορικοκοινωνικά συμφραζόμενά της. Τα ειδοποιά γνωρίσματα, οι φιλοδοξίες και οι επιδιώξεις της.
* Η σύζευξη νεωτερικότητας και παράδοσης ως διακριτικό γνώρισμα της γενιάς του ’30*.*

α) Μοντερνιστικές αναζητήσεις. Η γόνιμη επαφή με την ευρωπαϊκή πρωτοπορία.* β) Η γενιά του ’30 και η ανάδειξη της ελληνικής πολιτισμικής ταυτότητας. Εκδοχές σύνθεσης του μύθου της *ελληνικότητας*.
* Η ποίηση της γενιάς του ’30: Ανανέωση του ποιητικού λόγου, των εκφραστικών μέσων, της θεματολογίας, αλλαγή της στιχουργικής.

Η ποίηση του Γ. Σεφέρη: To μοντέρνο στη διαλεκτική σχέση του με την παράδοση. * Η μυθολογία του Αιγαίου στην ποίηση του Οδυσσέα Ελύτη. Εκφράσεις της μυθολογίας του Αιγαίου στη λογοτεχνία της γενιάς του ’30 και η θεωρητική ανάπτυξή της από εκπροσώπους της.
* Η γενιά του ’30 και ο υπερρεαλισμός. Βασικές αρχές του υπερρεαλισμού. Γνωρίσματα και τεχνικές της υπερρεαλιστικής γραφής. Οι συλλογές *Υψικάμινος* και *Ενδοχώρα* του Ανδρέα Εμπειρίκου. Πρόταση μεθόδου αναλυτικής προσέγγισης και ερμηνείας υπερρεαλιστικών κειμένων. Εφαρμογές σε επιλεγμένα ποιητικά κείμενα.
* Η προσωπική εκδοχή του υπερρεαλισμού του Νίκου Εγγονόπουλου και η γόνιμη σχέση του με την ελληνική παράδοση. Η διττή ‒ποιητική και ζωγραφική‒ έκφρασή του.
* Η σύνδεση μοντερνισμού και παράδοσης στο Γιάννη Ρίτσο. Η σύζευξη του επαναστατικού βιώματος με την παράδοση και η λογοτεχνική αξιοποίησή της.
* Η γενιά του ’30 και το μυθιστόρημα. Η σύνδεση της νεωτερικότητας της γενιάς με την άνθηση του μυθιστορήματος. Α) Η «Αιολική Σχολή»: η μυθοποίηση της εμπειρίας του πολέμου, του ξεριζωμού και του νόστου (Στράτης Μυριβήλης, Ηλίας Βενέζης).
* Β ) Η αναπαράσταση της εποχής του μεσοπολέμου στο σύγχρονο αστικό περιβάλλον*.* Το παράδειγμα της *Αργώς* του Γιώργου Θεοτοκά.
* Η μυθιστορηματική γραφή του Μ. Καραγάτση: ψυχογράφηση χαρακτήρων, αντιήρωες, «τραγικός ηδονισμός».
* Η υπέρβαση ή κατάργηση των συμβάσεων της μυθιστορηματικής αφήγησης: Η μοντερνιστική γραφή της Μέλπως Αξιώτη και του Γιάννη Σκαρίμπα. Η αξιοποίηση του εσωτερικού μονολόγου.
* Το δοκιμιογραφικό έργο της γενιάς του ’30.
 |

1. **ΔΙΔΑΚΤΙΚΕΣ και ΜΑΘΗΣΙΑΚΕΣ ΜΕΘΟΔΟΙ - ΑΞΙΟΛΟΓΗΣΗ**

|  |  |
| --- | --- |
| **ΤΡΟΠΟΣ ΠΑΡΑΔΟΣΗΣ** | Πρόσωπο με πρόσωπο |
| **ΧΡΗΣΗ ΤΕΧΝΟΛΟΓΙΩΝ ΠΛΗΡΟΦΟΡΙΑΣ ΚΑΙ ΕΠΙΚΟΙΝΩΝΙΩΝ** | ΠροτζέκτοραςΕ-mail επικοινωνίας με τις φοιτήτριες / τους φοιτητές |
| **ΟΡΓΑΝΩΣΗ ΔΙΔΑΣΚΑΛΙΑΣ**  |

|  |  |
| --- | --- |
| *Δραστηριότητα* | ***Φόρτος Εργασίας Εξαμήνου*** |
| Σύνολο ωρών διδασκαλίας μαθήματος κατά εξάμηνο | 39 |
| Αριθμός ωρών μελέτης για την προετοιμασία του μαθήματος | 40 |
| Αριθμός ωρών συναντήσεων με το διδάσκοντα/τη διδάσκουσα | 5 |
| Αριθμός ωρών προετοιμασίας του φοιτητή για τις εξετάσεις | 35 |
| Σύνολο Μαθήματος  | **119** |

 |
| **ΑΞΙΟΛΟΓΗΣΗ ΦΟΙΤΗΤΩΝ**  | Προαιρετική (γραπτή) εργασία 20%Γραπτές εξετάσεις με εργασία 80%Γραπτές εξετάσεις χωρίς εργασία 100%Ερευνητική εργασία για φοιτητές ERASMUS 100%Κριτήρια βαθμολόγησης γραπτής εξέτασης και εργασιών1. Περιεχόμενο (κατανόηση του θέματος, τεκμηρίωση, κριτικός σχολιασμός)2. Δομή (ενότητες στη διαπραγμάτευση του θέματος, διασύνδεση των παραγράφων)3.Γλωσσική έκφραση (σαφήνεια, ορθογραφία, σύνταξη, ορολογία, επιμέλεια κειμένου) |

1. **ΣΥΝΙΣΤΩΜΕΝΗ-ΒΙΒΛΙΟΓΡΑΦΙΑ**

|  |
| --- |
| Τριάντου, Ιφ. (2013), «Η γενιά του μεσοπολέμου», *Παράδοση και πρωτοπορία. Μελέτες για τη Νεοελληνική Λογοτεχνία του 20ού Αιώνα*, Αθήνα: Ίων: 9-180.Καψωμένος, Ε.Γ. (2005), *Ποιητική ή* «*Περί του πώς δει των ποιημάτων ακούειν». Θεωρία και μέθοδοι ανάλυσης των ποιητικών κειμένων,* Σειρά: Θεωρία της Λογοτεχνίας, Αθήνα: Πατάκης.Αμπατζοπούλου, Φρ., εισαγ.-επιμ. (2008), *Εισαγωγή στην ποίηση του Εγγονόπουλου. Επιλογή κριτικών κειμένων*, Ηράκλειο: Πανεπιστημιακές Εκδόσεις Κρήτης.Cohn, D. (2001, 1978), *Διαφανή Πρόσωπα. Αφηγηματικοί τρόποι για την παρουσίαση της συνείδησης στη μυθοπλασία*, μτφρ.-επιμ. Δ.Γ. Μπεχλικούδη, Αθήνα: Παπαζήσης.Θεοτοκάς, Γ. (2005), *Αναζητώντας τη διαύγεια. Δοκίμια για τη νεότερη ελληνική και ευρωπαϊκή λογοτεχνία* (εισαγ.-επιμ. Δημ. Τζιόβας), Αθήνα: Βιβλιοπωλείον της «Εστίας».Mπρετόν, Α. (1983), *Μανιφέστα του Σουρρεαλισμού* (Εισαγωγή-μετάφραση-σημειώσεις Ελ. Μοσχονά), Αθήνα-Γιάννινα: Δωδώνη.Τζιόβας, Δ. (2011), *Ο μύθος της γενιάς του Τριάντα. Νεοτερικότητα, ελληνικότητα και πολιτισμική ιδεολογία*, Αθήνα: Πόλις.Vitti, M. (2011, 1977), *H γενιά του Τριάντα. Ιδεολογία και μορφή*, Αθήνα: Ερμής, επιμ.\_\_\_\_\_\_ (22000), *Εισαγωγή στην ποίηση του Ελύτη. Επιλογή κριτικών κειμένων*, Ηράκλειο: Πανεπιστημιακές Εκδόσεις Κρήτης. |